– Fontos, hogy hidratáld a tetoválandó felületet. Az időpontod megelőző egy héten naponta kétszer krémezd hidratáló testápolóval, és fogyassz sok folyadékot – Az időpontodat megelőző 1-2 napon pihend ki magad. Lehetőség szerint ne ezt a napot válaszd a legnagyobb bulizásra, ha kimerülten vagy másnaposan érkezel, a fájdalomtűrő képességed és a türelmed is csökken. – Ha drogok vagy alkohol hatása alatt érkezel, nem tudjuk elkészíteni a tetoválásod, a lefoglalt órákat viszont ki kell fizetned! – Mindenképp egyél egy jót, mielőtt beülsz a székbe (A tetoválás során a vércukorszinted ingadozhat, ezzel el tudod kerülni a kellemetlenséget). – Az időpontod előtt lehetőség szerint zuhanyozz le. Órákon keresztül leszel szoros fizikai kontaktusban a tetoválóddal. – Mivel munkánk fokozott koncentrációt igényel, kérünk, ha kísérővel érkezel, egyeztess velünk.   – Kérünk, a megbeszélt időben érkezz, ne késs el. Ha úgy látod, késni fogsz, ezt jelezd nekünk!